
KRATKO OBRAZLOŽENJE
Predloženom reformom zajedničkog europskog sustava azila nastoji se oblikovati održivija, pravednija i cjelovitija migracijska politika EU-a na temelju pravedne podjele odgovornosti i solidarnosti među državama članicama.
Ne dovodeći u pitanje zakonodavne i političke napore koji su posljednjih godina uloženi na europskoj razini i na razini država članica, i dalje je potrebno riješiti nekoliko aspekata povezanih s dobrim funkcioniranjem sustava azila kako bi se na djelotvoran način odgovorilo na izbjegličku krizu. Konkretno, i dalje postoje razlike u pravilima i kriterijima za odobravanje statusa izbjeglice i supsidijarne zaštite, u stopama priznavanja među državama članicama, kao i u skupu prava i obveza koji se dodjeljuju korisnicima. Komisija predlaže da se prethodna preinačena Direktiva o kvalifikaciji stavi izvan snage uredbom, čime bi se povećao harmonizacijski potencijal novih zajedničkih europskih instrumenata. Izvjestitelj smatra da je ključno reformama u tom području ostvariti opći cilj poboljšanja postojeće situacije, odnosno ostvariti napredak u pogledu stvarnih prava koja se pružaju osobama kojima je potrebna zaštita, umjesto tek funkcionalne administrativne reorganizacije ili racionalizacije pravila, praksi i postupaka.
U tom kontekstu, ključno je da se korisnici međunarodne zaštite mogu uključiti u društvo i integrirati na tržište rada.
Stoga u ovom nacrtu mišljenja izvjestitelj predlaže izmjene kako bi se osiguralo da se zakonodavstvom EU-a omogući maksimalno iskorištavanje potencijala za integraciju. U prvom koraku to znači usklađivanje prava koja se dodjeljuju izbjeglicama, s jedne strane, i korisnicima međunarodne zaštite, s druge strane, što već postoji u nekim državama članicama, s obzirom na to da se to razlikovanje često temelji na spornoj pretpostavci da je zaštita više privremene prirode. Time se u praksi ne stvara samo nepotrebna dodatna administracija, već se i izravno ugrožavaju izgledi za integraciju tih osoba, primjerice zbog prekratkog roka valjanosti njihovih boravišnih ili radnih dozvola (te dvije stvari često su neodvojivo povezane) ili zbog povezivanja produživanja takve boravišne dozvole s revizijom statusa zaštite, što se također čini skupim i nepotrebnim. Zbog sličnih razloga izvjestitelj predlaže da se iz teksta izbriše mogućnost da države članice ograniče socijalnu pomoć korisnicima supsidijarne zaštite na osnovne naknade. 
Komisija dopušta državama članicama da za korisnike međunarodne zaštite uvedu obvezu sudjelovanja u integracijskim mjerama kao što su tečajevi jezika, strukovno osposobljavanje i druge mjere povezane sa zapošljavanjem, kako bi se olakšala njihova integracija u društvo. Iako se to može prihvatiti kao vrijedan alat kojim se kratkotrajni izazovi za integraciju pretvaraju u priliku za društvo u cjelini, istovremeno je potrebno specificirati da takve mjere moraju biti besplatne, pristupačne i lako dostupne te se u sklopu njih uvijek treba voditi računa o pravima i vrijednostima korisnika zaštite. Također je potrebno zajamčiti da nesudjelovanje ili djelomično sudjelovanje u takvim mjerama ni u kojem slučaju ne ugrožava status zaštite određene osobe jer bi to značilo izravno kršenje međunarodnog prava o izbjeglicama. 
Na kraju, izvjestitelj se ne slaže s represivnim pristupom koji je Komisija odabrala za regulaciju sekundarnih kretanja te kao primjereniju opciju razmatra sustav mogućih poticaja za ostanak u državi koja je odobrila zaštitu. 

AMANDMANI
[bookmark: IntroA][bookmark: DocEPTmp][bookmark: DocEPTmp2]Odbor za zapošljavanje i socijalna pitanja poziva Odbor za građanske slobode, pravosuđe i unutarnje poslove da kao nadležni odbor uzme u obzir sljedeće amandmane:
[bookmark: IntroB][bookmark: EndA][bookmark: EndB]<RepeatBlock-Amend><Amend>Amandman		<NumAm>1</NumAm>
<DocAmend>Prijedlog uredbe</DocAmend>
<Article>Uvodna izjava 1.</Article>
	

	Tekst koji je predložila Komisija
	Izmjena

	(1)	Potrebno je izvršiti znatan broj materijalnih izmjena u Direktivi Vijeća 2011/95/EU od 13. prosinca 2011. o standardima za kvalifikaciju državljana trećih zemalja ili osoba bez državljanstva za ostvarivanje međunarodne zaštite, za jedinstveni status izbjeglica ili osoba koje ispunjavaju uvjete za supsidijarnu zaštitu te sadržaj odobrene zaštite31. Kako bi se osigurala usklađenost i veća konvergencija odluka o azilu te u pogledu sadržaja međunarodne zaštite kako bi se smanjili poticaji za kretanje unutar Europske unije i osiguralo jednako postupanje s korisnicima međunarodne zaštite, spomenutu bi Direktivu trebalo opozvati i zamijeniti Uredbom.
	(1)	Potrebno je izvršiti znatan broj materijalnih izmjena u Direktivi Vijeća 2011/95/EU od 13. prosinca 2011. o standardima za kvalifikaciju državljana trećih zemalja ili osoba bez državljanstva za ostvarivanje međunarodne zaštite, za jedinstveni status izbjeglica ili osoba koje ispunjavaju uvjete za supsidijarnu zaštitu te sadržaj odobrene zaštite31. Kako bi se osigurala usklađenost i veća konvergencija odluka o azilu te u pogledu sadržaja međunarodne zaštite kako bi se potaknulo korisnike međunarodne zaštite da ostanu u državi članici koja im je odobrila tu zaštitu i osiguralo jednako postupanje s korisnicima međunarodne zaštite, spomenutu bi Direktivu trebalo opozvati i zamijeniti Uredbom.

	__________________
	__________________

	31 L 337, 20.12.2011., str. 9.
	31 L 337, 20.12.2011., str. 9.


</Amend>

<Amend>Amandman		<NumAm>2</NumAm>
<DocAmend>Prijedlog uredbe</DocAmend>
<Article>Uvodna izjava 3.</Article>

	

	Tekst koji je predložila Komisija
	Izmjena

	(3)	CEAS se temelji na zajedničkim standardima za postupke azila, priznavanje i zaštitu koja se pruža na razini Unije, uvjete prihvata i sustav za utvrđivanje države članice odgovorne za tražitelje azila. Bez obzira na postignuti napredak u razvoju CEAS-a, i dalje postoje znatne nejednakosti između država članica u pogledu vrste postupaka, stopa priznavanja, vrste odobrene zaštite, razine materijalnih uvjeta prihvata i povlastica koje se odobravaju tražiteljima i korisnicima međunarodne zaštite. Spomenute su razlike bitni pokretači sekundarnog kretanja te dovode u pitanje cilj osiguravanja jednakog postupanja prema svim podnositeljima zahtjeva u u Uniji.
	(3)	CEAS se temelji na zajedničkim standardima za postupke azila, priznavanje i zaštitu koja se pruža na razini Unije, uvjete prihvata i sustav za utvrđivanje države članice odgovorne za tražitelje azila. Bez obzira na postignuti napredak u razvoju CEAS-a, i dalje postoje znatne nejednakosti između država članica u pogledu vrste postupaka, stopa priznavanja, vrste odobrene zaštite, razine materijalnih uvjeta prihvata i povlastica koje se odobravaju tražiteljima i korisnicima međunarodne zaštite. Te razlike, kao i vrlo različite makroekonomske situacije i situacije na tržištima rada u državama članicama, negativno utječu na cilj standardiziranih uvjeta prihvata za sve podnositelje zahtjeva bilo gdje u Uniji.


</Amend>

<Amend>Amandman 		<NumAm>3</NumAm>
<DocAmend>Prijedlog uredbe</DocAmend>
<Article>Uvodna izjava 5.</Article>
	

	Tekst koji je predložila Komisija
	Izmjena

	(5)	Potrebno je postići znatan napredak u pogledu usuglašenosti nacionalnih sustava azila radi dobrog funkcioniranja CEAS-a i Dublinskog sustava, posebice uzimajući u obzir različite stope priznavanja i vrste statusa zaštite u državama članicama. Nadalje, potrebno je ojačati pravila o reviziji statusa kako bi se osiguralo da zaštitu zaista dobiju oni kojima je potrebna i sve dok im je potrebna. Štoviše, potrebno je izbjegavati različite prakse u pogledu trajanja boravišnih dozvola te je potrebno detaljnije razjasniti i uskladiti prava koja se odobravaju korisnicima međunarodne zaštite.
	(5)	Potrebno je postići znatan napredak u pogledu usuglašenosti nacionalnih sustava azila radi dobrog funkcioniranja CEAS-a i Dublinskog sustava, posebice uzimajući u obzir različite stope priznavanja i vrste statusa zaštite u državama članicama. Nadalje, potrebno je ojačati pravila o reviziji statusa kako bi se osiguralo da zaštitu zaista dobiju oni kojima je potrebna i sve dok im je potrebna. Štoviše, potrebno je izbjegavati različite prakse u pogledu trajanja boravišnih dozvola te je potrebno detaljnije razjasniti i uskladiti prava koja se odobravaju korisnicima međunarodne zaštite.


</Amend>
<Amend>Amandman 		<NumAm>4</NumAm>
<DocAmend>Prijedlog uredbe</DocAmend>
<Article>Uvodna izjava 6.</Article>
	

	Tekst koji je predložila Komisija
	Izmjena

	(6)	Uredba je stoga potrebna kako bi se osigurala dosljedna razina usklađenosti diljem Unije i osigurao viši stupanj pravne sigurnosti i transparentnosti.
	(6)	Uredba je stoga potrebna kako bi se osigurala brza i dosljedna razina usklađenosti diljem Unije i osigurao viši stupanj pravne sigurnosti i transparentnosti.


</Amend>
<Amend>Amandman		<NumAm>5</NumAm>
<DocAmend>Prijedlog uredbe</DocAmend>
<Article>Uvodna izjava 8.</Article>

	

	Tekst koji je predložila Komisija
	Izmjena

	(8)	Daljnje bi približavanje pravila o priznavanju i sadržaju statusa izbjeglice i supsidijarne zaštite trebalo pomoći u ograničavanju sekundarnih kretanja tražitelja međunarodne zaštite i korisnika međunarodne zaštite između država članica, ako je to kretanje uzrokovano razlikama u nacionalnim zakonskim mjerama za prenošenje Direktive o kvalifikaciji, koja se zamjenjuje ovom Uredbom, u nacionalno zakonodavstvo.
	(8)	Daljnje bi približavanje pravila o priznavanju i sadržaju statusa izbjeglice i supsidijarne zaštite trebalo pomoći u ograničavanju sekundarnih kretanja tražitelja međunarodne zaštite i korisnika međunarodne zaštite između država članica i u postizanju visokih standarda zaštite diljem Unije.


</Amend>
<Amend>Amandman		<NumAm>6</NumAm>
<DocAmend>Prijedlog uredbe</DocAmend>
<Article>Uvodna izjava 10.</Article>
	

	Tekst koji je predložila Komisija
	Izmjena

	(10)	Odabranim kandidatima za preseljenje treba odobriti međunarodnu zaštitu. Sukladno tome, potrebno je primijeniti odredbe ove Uredbe o sadržaju međunarodne zaštite, uključujući pravila za odvraćanje od sekundarnih kretanja.
	(10)	Odabranim kandidatima za preseljenje treba odobriti međunarodnu zaštitu. Sukladno tome, potrebno je primijeniti odredbe ove Uredbe o sadržaju međunarodne zaštite.


</Amend>
<Amend>Amandman 		<NumAm>7</NumAm>
<DocAmend>Prijedlog uredbe</DocAmend>
<Article>Uvodna izjava 11.</Article>
	

	Tekst koji je predložila Komisija
	Izmjena

	(11)	Ovom se Uredbom poštuju temeljna prava i načela priznata posebice u Povelji o temeljnim pravima Europske unije (Povelja). Ovom se Uredbom posebice nastoji osigurati puno poštovanje ljudskog dostojanstva i pravo na azil tražitelja azila i njihovih članova obitelji. Nastoji se također promicati primjena odredbi Povelje o ljudskom dostojanstvu, poštovanju privatnog i obiteljskog života, slobodi izražavanja i pristupu informacijama, pravu na obrazovanje, slobodi odabira zanimanja i pravu na rad, slobodi poslovanja, pravu na azil, pravu osobe da ne bude diskriminirana, pravima djeteta, pravu na socijalno osiguranje, socijalnu pomoć i zdravstvenu skrb te ju je u skladu s time potrebno i provesti.
	(11)	Ovom se Uredbom poštuju temeljna prava i načela priznata u Povelji o temeljnim pravima Europske unije (Povelja), Europskoj konvenciji za zaštitu ljudskih prava i temeljnih sloboda iz 1950., Europskoj socijalnoj povelji iz 1961., Općoj deklaraciji o ljudskim pravima iz 1948., Konvenciji o izbjeglicama iz 1951. i njezinu Protokolu iz 1967. Ovom se Uredbom posebice nastoji osigurati puno poštovanje ljudskog dostojanstva i pravo na azil tražitelja azila i njihovih članova obitelji. Nastoji se također promicati primjena odredbi Povelje o ljudskom dostojanstvu, poštovanju privatnog i obiteljskog života, slobodi izražavanja i pristupu informacijama, pravu na obrazovanje, slobodi odabira zanimanja i pravu na rad, slobodi poslovanja, pravu na azil, pravu osobe da ne bude diskriminirana, pravima djeteta, uživanju socijalnih prava uključujući pravo na socijalno osiguranje, socijalnu pomoć i zdravstvenu skrb te ju je u skladu s time potrebno i provesti.


</Amend>
<Amend>Amandman		<NumAm>8</NumAm>
<DocAmend>Prijedlog uredbe</DocAmend>
<Article>Uvodna izjava 13.</Article>

	

	Tekst koji je predložila Komisija
	Izmjena

	(13)	Sredstva Fonda za azil, migracije i izbjeglice trebalo bi koristiti za pružanje odgovarajuće podrške nastojanjima država članica u provedbi standarda utvrđenih u Uredbi, posebice onih država članica koje su suočene s posebnim i nerazmjernim pritiskom na svoje sustave azila uslijed geografske ili demografske situacije.
	(13)	Sredstva Fonda za azil, migracije i integraciju trebalo bi koristiti za pružanje odgovarajuće podrške nastojanjima država članica u provedbi visokih standarda utvrđenih u ovoj Uredbi, posebice u pogledu promicanja održive integracije korisnika međunarodne zaštite i za pružanje podrške onim državama članicama koje se suočavaju s izazovima u okviru svojih sustava azila uslijed socijalne, geografske ili demografske situacije. Radi toga na raspolaganje lokalnih i regionalnih tijela te međunarodnih organizacija i organizacija civilnog društva valja staviti odgovarajuća sredstva, uključujući mogućnost da lokalna i regionalna tijela na izravniji i učinkovitiji način pristupe Fondu za azil, migraciju i integraciju i drugim fondovima za aktivnosti koje izravno potpadaju pod njihovu nadležnost.


</Amend>
<Amend>Amandman 		<NumAm>9</NumAm>
<DocAmend>Prijedlog uredbe</DocAmend>
<Article>Uvodna izjava 15.</Article>
	

	Tekst koji je predložila Komisija
	Izmjena

	(15)	Pri primjeni ove Uredbe prvenstveno se treba uzeti u obzir „najbolji interes djeteta“ u skladu s Poveljom UN-a o pravima djeteta iz 1989. godine. Pri utvrđivanju najboljih interesa djeteta, države članice trebaju prvenstveno uzeti u obzir načelo obiteljskog jedinstva, dobrobit i socijalni razvoj maloljetnika, pitanja zaštite i sigurnosti, mišljenje maloljetnika u skladu s njegovom dobi i zrelošću.
	(15)	Pri primjeni ove Uredbe prvenstveno se treba uzeti u obzir „najbolji interes djeteta“ u skladu s Poveljom UN-a o pravima djeteta iz 1989. godine. Pri utvrđivanju najboljih interesa djeteta, države članice trebaju prvenstveno uzeti u obzir načelo obiteljskog jedinstva, dobrobit i socijalni razvoj maloljetnika, njegovo kulturno porijeklo i jezične vještine, pitanja zaštite i sigurnosti, mišljenje maloljetnika u skladu s njegovom dobi i zrelošću.


</Amend>
<Amend>Amandman		<NumAm>10</NumAm>
<DocAmend>Prijedlog uredbe</DocAmend>
<Article>Uvodna izjava 29.</Article>
	

	Tekst koji je predložila Komisija
	Izmjena

	(29)	U skladu s relevantnom sudskom praksom Suda EU-a, pri procjeni zahtjeva za međunarodnu zaštitu nadležna bi tijela država članica trebala koristiti metode procjene podnositeljeve vjerodostojnosti na način kojim se poštuje pravo pojedinca zajamčeno Poveljom, posebice pravo na ljudsko dostojanstvo i poštovanje privatnog i obiteljskog života. Posebice u pogledu homoseksualnosti pojedinačna procjena podnositeljeve vjerodostojnosti ne bi se trebala temeljiti na stereotipima koji se odnose na homoseksualne osobe te podnositelj ne bi trebao biti podvrgnut detaljnom ispitivanju ili testovima o svojoj seksualnoj sklonosti.
	(29)	U skladu s relevantnom sudskom praksom Suda EU-a, pri procjeni zahtjeva za međunarodnu zaštitu nadležna bi tijela država članica trebala koristiti metode procjene podnositeljeve vjerodostojnosti na način kojim se poštuje pravo pojedinca zajamčeno Poveljom, posebice pravo na ljudsko dostojanstvo i poštovanje privatnog i obiteljskog života. Posebice u pogledu spolne orijentacije i rodnog identiteta pojedinačna procjena podnositeljeve vjerodostojnosti ne bi se trebala temeljiti na stereotipima koji se odnose na spolnu orijentaciju i rodni identitet te podnositelj ne bi trebao biti podvrgnut detaljnom ispitivanju ili testovima o svojoj seksualnoj sklonosti. Nadalje, nadležna nacionalna tijela ne bi trebala smatrati da izjave podnositelja nisu vjerodostojne samo na temelju toga što se podnositelj nije pozvao na svoju spolnu orijentaciju, rodni identitet, rodno izražavanje ili spolna obilježja prilikom prvog iznošenja detalja o svojem progonu.


</Amend>
<Amend>Amandman 		<NumAm>11</NumAm>
<DocAmend>Prijedlog uredbe</DocAmend>
<Article>Uvodna izjava 34.</Article>
	

	Tekst koji je predložila Komisija
	Izmjena

	(34)	Za potrebe procjene rizika od ugroze života te teških povreda i ozljeda kojom se ostvaruju uvjeti za supsidijarnu zaštitu, pojam općeg nasilja, u skladu s relevantnom sudskom praksom Suda EU-a, treba uključivati nasilje koje se može počiniti nad ljudima bez obzira na njihove osobne okolnosti.
	(34)	Za potrebe procjene rizika od ugroze života te teških povreda i ozljeda kojom se ostvaruju uvjeti za supsidijarnu zaštitu, pojam općeg nasilja, u skladu s relevantnom sudskom praksom Suda EU-a i Europskog suda za ljudska prava, treba uključivati nasilje koje se može počiniti nad ljudima bez obzira na njihove osobne okolnosti. Čimbenici koje treba uzimati u obzir pri utvrđivanju postojanja općeg nasilja mogu uključivati vanjsku agresiju, okupaciju, stranu dominaciju, unutarnje sukobe, teško kršenje ljudskih prava ili slučajeve koji ozbiljno ometaju javni red u zemlji podrijetla ili njezinom dijelu.


</Amend>
<Amend>Amandman		<NumAm>12</NumAm>
<DocAmend>Prijedlog uredbe</DocAmend>
<Article>Uvodna izjava 37.</Article>
	

	Tekst koji je predložila Komisija
	Izmjena

	(37)	Boravišna dozvola i putne isprave koje se odobre korisnicima međunarodne zaštite prvi puta ili se obnove nakon stupanja na snagu ove Uredbe trebale bi biti u skladu s pravilima propisanim Uredbom (EZ) br. 1030/2002 i Uredbom Vijeća (EZ) br. 2252/2004.
	(37)	Boravišna dozvola i putne isprave koje se odobre korisnicima međunarodne zaštite nakon stupanja na snagu ove Uredbe trebale bi biti u skladu s pravilima propisanim Uredbom (EZ) br. 1030/2002 i Uredbom Vijeća (EZ) br. 2252/2004.


</Amend>
<Amend>Amandman		<NumAm>13</NumAm>
<DocAmend>Prijedlog uredbe</DocAmend>
<Article>Uvodna izjava 39.</Article>

	

	Tekst koji je predložila Komisija
	Izmjena

	(39)	S ciljem utvrđivanja je li korisnicima međunarodne zaštite ista još uvijek potrebna, ovlaštena bi tijela trebala preispitati odobreni status u slučaju obnove boravišne dozvole prvi puta za izbjeglice te prvi i drugi puta za korisnike supsidijarne zaštite. To bi se također trebalo učiniti i u slučaju kada se dogodi znatna relevantna promjena u državi podrijetla podnositelja kako je navedeno u zajedničkoj analizi i smjernicama o situaciji u državi podrijetla koju na razini Unije osiguravaju Agencija i europske mreže za informacije o zemljama podrijetla u skladu s člancima 8. i 10. Uredbe37 .
	(39)	S ciljem utvrđivanja je li korisnicima međunarodne zaštite ista još uvijek potrebna, ovlaštena bi tijela mogla preispitati odobreni status kada se dogodi znatna relevantna promjena u državi podrijetla podnositelja kako je navedeno u zajedničkoj analizi i smjernicama o situaciji u državi podrijetla koju na razini Unije osiguravaju Agencija i europske mreže za informacije o zemljama podrijetla u skladu s člancima 8. i 10. Uredbe37 .

	_________________
	_________________

	37 COM(2016)271 final.
	37 COM(2016)271 final.


</Amend>
<Amend>Amandman 		<NumAm>14</NumAm>
<DocAmend>Prijedlog uredbe</DocAmend>
<Article>Uvodna izjava 41.</Article>
	

	Tekst koji je predložila Komisija
	Izmjena

	(41)	Kada dođe do prestanka izbjegličkog statusa ili statusa supsidijarne zaštite, trebala bi se na određeno razdoblje nakon njezina donošenja odgoditi primjena odluke kojom ovlašteno tijelo države članice opoziva, poništava ili odbija obnoviti status kako bi se državljanima trećih zemalja ili predmetnim osobama bez državljanstva pružila mogućnost da podnesu zahtjev za boravak na temelju drugih osnova od onih kojima se opravdava odobravanje međunarodne zaštite, poput obiteljskih razloga ili razloga koji se odnose na zapošljavanje ili obrazovanje, u skladu s relevantnim pravom Unije i nacionalnim pravom.
	(41)	Kada dođe do prestanka izbjegličkog statusa ili statusa supsidijarne zaštite, trebala bi se na određeno razdoblje nakon njezina donošenja odgoditi primjena odluke kojom ovlašteno tijelo države članice opoziva, poništava ili odbija obnoviti status kako bi se državljanima trećih zemalja ili predmetnim osobama bez državljanstva pružila mogućnost da podnesu zahtjev za boravak na temelju drugih osnova od onih kojima se opravdava odobravanje međunarodne zaštite, poput obiteljskih ili zdravstvenih razloga ili razloga koji se odnose na zapošljavanje ili obrazovanje, u skladu s relevantnim pravom Unije i nacionalnim pravom.


</Amend>
<Amend>Amandman 		<NumAm>15</NumAm>
<DocAmend>Prijedlog uredbe</DocAmend>
<Article>Uvodna izjava 43.</Article>
	

	Tekst koji je predložila Komisija
	Izmjena

	(43)	Kako bi se spriječilo sekundarno kretanje unutar Europske unije, u skladu s postupkom utvrđenim u novoj Dublinskoj uredbi odgovorna država članica bi trebala vratiti korisnike međunarodne zaštite koji se zateknu u nekoj drugoj državi članici osim one koja im je odobrila zaštitu i u kojoj nemaju uvjete za boravak ili privremeni boravak41.
	(43)	Kako bi se obeshrabrilo sekundarno kretanje unutar Europske unije, u skladu s postupkom utvrđenim u novoj Dublinskoj uredbi odgovorna država članica bi trebala vratiti korisnike međunarodne zaštite koji se zateknu u nekoj drugoj državi članici osim one koja im je odobrila zaštitu i u kojoj nemaju uvjete za boravak ili privremeni boravak41.

	_________________
	_________________

	41 (EU) br. [xxx/xxxx Nova Dublinska uredba].
	41 (EU) br. [xxx/xxxx Nova Dublinska uredba].


</Amend>
<Amend>Amandman 		<NumAm>16</NumAm>
<DocAmend>Prijedlog uredbe</DocAmend>
<Article>Uvodna izjava 44.</Article>
	

	Tekst koji je predložila Komisija
	Izmjena

	(44)	Kako bi se obeshrabrila sekundarna kretanja unutar Europske unije, potrebno je izmijeniti Direktivu o osobama s dugotrajnim boravištem 2003/109/EZ kako bi se omogućilo da petogodišnje razdoblje nakon kojeg korisnici međunarodne zaštite ispune uvjete za dugotrajno boravište iznova počne svaki put kad se osoba zatekne u državi članici različitoj od one koja mu je odobrila međunarodnu zaštitu i u kojoj nema pravo privremenog boravka ili boravka u skladu s relevantnim pravom Unije ili nacionalnim pravom.
	Briše se.


</Amend>
<Amend>Amandman		<NumAm>17</NumAm>
<DocAmend>Prijedlog uredbe</DocAmend>
<Article>Uvodna izjava 47.</Article>
	

	Tekst koji je predložila Komisija
	Izmjena

	(47)	U okviru ograničenja postavljenih međunarodnim obvezama, stjecanje povlastica u pogledu zapošljavanja i socijalnog osiguranja zahtijeva prethodno izdavanje boravišne dozvole.
	(47)	U okviru ograničenja postavljenih međunarodnim obvezama, stjecanje povlastica u pogledu zapošljavanja i socijalnog osiguranja može zahtijevati prethodno izdavanje boravišne dozvole.


</Amend>
<Amend>Amandman 		<NumAm>18</NumAm>
<DocAmend>Prijedlog uredbe</DocAmend>
<Article>Uvodna izjava 48.</Article>
	

	Tekst koji je predložila Komisija
	Izmjena

	(48)	Nadležna tijela mogu ograničiti pristup poslovima ili samostalnim djelatnostima koji uključuju javnu službu te odgovornost za zaštitu općeg interesa države ili ostalih javnih tijela. Isto tako se korisnicima međunarodne zaštite, u okviru korištenja prava na jednako postupanje u pogledu članstva u organizaciji koja predstavlja radnike ili bavljenja određenim zanimanjem, može ograničiti sudjelovanje u upravljanju javnim tijelima ili obnašanje dužnosti za koju je mjerodavno javno pravo.
	(48)	Nadležna tijela mogu ograničiti pristup poslovima ili samostalnim djelatnostima koji uključuju javnu službu te odgovornost za zaštitu općeg interesa države ili ostalih javnih tijela.


</Amend>
<Amend>Amandman		<NumAm>19</NumAm>
<DocAmend>Prijedlog uredbe</DocAmend>
<Article>Uvodna izjava 49.</Article>
	

	Tekst koji je predložila Komisija
	Izmjena

	(49)	Kako bi se poboljšalo učinkovito korištenje prava i povlastica iz ove Uredbe od strane korisnika međunarodne zaštite, nužno je uzeti u obzir njihove posebne potrebe i posebne izazove integracije s kojima se suočavaju te im olakšati pristup pravima povezanima s integracijom. To se posebice odnosi na obrazovne mogućnosti povezane sa zapošljavanjem i strukovnim osposobljavanjem te pristup postupcima priznavanja stranih diploma, certifikata i drugih dokaza formalnih kvalifikacija, posebice zbog nedostatka dokumentiranih dokaza i njihove nemogućnosti da podmire troškove postupaka priznavanja.
	(49)	Kako bi se poboljšalo učinkovito korištenje prava i povlastica iz ove Uredbe od strane korisnika međunarodne zaštite, nužno je uzeti u obzir njihove posebne potrebe i posebne izazove integracije s kojima se suočavaju te im olakšati pristup pravima i mjerama povezanima s integracijom. To se posebice odnosi na obrazovanje i obrazovne mogućnosti povezane sa zapošljavanjem i strukovnim osposobljavanjem te pristup postupcima priznavanja stranih diploma, certifikata i drugih dokaza formalnih kvalifikacija, posebice zbog nedostatka dokumentiranih dokaza i njihove nemogućnosti da podmire troškove postupaka priznavanja.


</Amend>
<Amend>Amandman		<NumAm>20</NumAm>
<DocAmend>Prijedlog uredbe</DocAmend>
<Article>Uvodna izjava 50.</Article>

	

	Tekst koji je predložila Komisija
	Izmjena

	(50)	U pogledu socijalnog osiguranja, prema svim korisnicima međunarodne zaštite trebalo bi postupati jednako kao s državljanima države članice koja odobrava zaštitu.
	(50)	U pogledu socijalnog osiguranja, prema svim korisnicima međunarodne zaštite trebalo bi postupati jednako kao s državljanima države članice koja odobrava zaštitu te bi se na njih trebalo odnositi načelo nediskriminacije.


</Amend>
<Amend>Amandman 		<NumAm>21</NumAm>
<DocAmend>Prijedlog uredbe</DocAmend>
<Article>Uvodna izjava 51.</Article>
	

	Tekst koji je predložila Komisija
	Izmjena

	(51)	Usto, posebno kako bi se izbjegli teški socijalni uvjeti, potrebno je korisnicima međunarodne zaštite omogućiti socijalnu pomoć bez diskriminacije. Međutim, u pogledu povlastica supsidijarne zaštite, državama članicama bi trebala biti omogućena određena fleksibilnost da ograniče te povlastice na osnovne povlastice koje obuhvaćaju minimalne dohodovne naknade, pomoć u slučaju bolesti, trudnoće te pomoć za roditeljstvo, ako državljani prema nacionalnom pravu uživaju te povlastice. Kako bi se olakšala njihova integracija, državama članicama bi trebalo biti omogućeno da uvjetuju izbjeglicama i korisnicima supsidijarne zaštite pristup određenim vrstama socijalne pomoći iz nacionalnog prava aktivnim sudjelovanjem korisnika međunarodne zaštite u mjerama integracije.
	(51)	Usto, posebno kako bi se izbjegli teški socijalni uvjeti i kako bi se olakšala integracija korisnika međunarodne zaštite i supsidijarne zaštite, trebalo bi im pružiti socijalnu i pravnu pomoć bez diskriminacije.


</Amend>
<Amend>Amandman 		<NumAm>22</NumAm>
<DocAmend>Prijedlog uredbe</DocAmend>
<Article>Uvodna izjava 52.</Article>
	

	Tekst koji je predložila Komisija
	Izmjena

	(52)	Korisnicima međunarodne zaštite trebalo bi osigurati pravo na zdravstvenu skrb, uključujući zaštitu fizičkog i psihičkog zdravlja.
	(52)	Korisnicima međunarodne zaštite trebalo bi osigurati pravo na zdravstvenu skrb, uključujući zaštitu fizičkog i psihičkog zdravlja te zaštitu spolnog i reproduktivnog zdravlja.


</Amend>
<Amend>Amandman 		<NumAm>23</NumAm>
<DocAmend>Prijedlog uredbe</DocAmend>
<Article>Uvodna izjava 52.a (nova)</Article>
	

	Tekst koji je predložila Komisija
	Izmjena

	
	(52.a)	Korisnici međunarodne zaštite trebaju također imati pristup robi i uslugama te opskrbi robom i uslugama namijenjenim javnosti, uključujući informacijama i savjetodavnim službama zavoda za zapošljavanje.


</Amend>
<Amend>Amandman		<NumAm>24</NumAm>
<DocAmend>Prijedlog uredbe</DocAmend>
<Article>Uvodna izjava 53.</Article>

	

	Tekst koji je predložila Komisija
	Izmjena

	(53)	Kako bi se olakšala integracija korisnika međunarodne zaštite u društvo, isti bi trebali imati pristup mjerama integracije čije načine određuje država članica. Države članice mogu učiniti obveznim sudjelovanje u mjerama integracije poput tečajeva jezika, seminara građanske integracije, strukovnog osposobljavanja i ostalih tečajeva koji su povezani sa zapošljavanjem.
	(53)	Kako bi se olakšala integracija korisnika međunarodne zaštite u društvo, isti bi trebali imati besplatan i učinkovit pristup mjerama integracije čije načine određuje država članica. Države članice mogu učiniti obveznim sudjelovanje u mjerama integracije poput tečajeva jezika, seminara građanske integracije, strukovnog osposobljavanja i ostalih tečajeva koji su povezani sa zapošljavanjem, pod uvjetom da su te mjere integracije lako dostupne i besplatne. Sudjelovanje u predmetnim mjerama nikada ne bi smjelo dovoditi u pitanje prava i obveze utvrđene ovom Uredbom niti predstavljati osnovu za reviziju, povlačenje, ukidanje, odbijanje ili odbijanje produljenja izbjegličkog statusa ili statusa supsidijarne zaštite. Sve sankcije utvrđene nacionalnim zakonodavstvom država članica koje se odnose na neispunjavanje obaveznih mjera integracije trebaju uvijek biti proporcionalne.


</Amend>
<Amend>Amandman		<NumAm>25</NumAm>
<DocAmend>Prijedlog uredbe</DocAmend>
<Article>Članak 15. – stavak 1. – točka b</Article>
	

	Tekst koji je predložila Komisija
	Izmjena

	(b)	pri prvoj reviziji boravišne dozvole koja se izdaje izbjeglici.
	Briše se.


</Amend>
<Amend>Amandman		<NumAm>26</NumAm>
<DocAmend>Prijedlog uredbe</DocAmend>
<Article>Članak 21. – stavak 1. – točka b</Article>
	

	Tekst koji je predložila Komisija
	Izmjena

	(b)	pri prvoj i drugoj reviziji boravišne dozvole koja se izdaje korisniku supsidijarne zaštite.
	Briše se.


</Amend>
<Amend>Amandman		<NumAm>27</NumAm>
<DocAmend>Prijedlog uredbe</DocAmend>
<Article>Članak 22. – stavak 3.</Article>
	

	Tekst koji je predložila Komisija
	Izmjena

	3.	U okviru međunarodnih obveza, pružanje povlastica s obzirom na pristup zapošljavanju i socijalnom osiguranju zahtijevaju prethodno izdavanje dozvole za boravak.
	3.	U okviru međunarodnih obveza, pružanje povlastica s obzirom na pristup zapošljavanju i socijalnom osiguranju može zahtijevati prethodno izdavanje dozvole za boravak.


</Amend>
<Amend>Amandman 		<NumAm>28</NumAm>
<DocAmend>Prijedlog uredbe</DocAmend>
<Article>Članak 22. – stavak 4.</Article>
	

	Tekst koji je predložila Komisija
	Izmjena

	4.	Pri primjeni odredbi ovog poglavlja, uzimaju se u obzir posebne situacije osoba s posebnim potrebama poput maloljetnika, maloljetnika bez pratnje, osoba s posebnim potrebama, starijih osoba, trudnica, samohranih roditelja s maloljetnom djecom, žrtava trgovanja ljudima, osoba s psihičkim smetnjama te osoba koje su bile podvrgnute mučenju, silovanju ili drugim teškim oblicima psihološkog, tjelesnog ili seksualnog nasilja, pod uvjetom da se pojedinačnom procjenom njihovog stanja utvrdi da imaju posebne potrebe.
	4.	Pri primjeni odredbi ovog poglavlja, uzimaju se u obzir posebne situacije osoba s posebnim potrebama poput maloljetnika, maloljetnika bez pratnje, osoba s posebnim potrebama, starijih osoba, trudnica, samohranih roditelja s djecom, žrtava trgovanja ljudima, osoba s psihičkim smetnjama te osoba koje su bile podvrgnute mučenju, silovanju ili drugim teškim oblicima psihološkog, tjelesnog ili seksualnog nasilja, pod uvjetom da se pojedinačnom procjenom njihovog stanja utvrdi da imaju posebne potrebe.


</Amend>
<Amend>Amandman 		<NumAm>29</NumAm>
<DocAmend>Prijedlog uredbe</DocAmend>
<Article>Članak 24. – stavak 1.</Article>
	

	Tekst koji je predložila Komisija
	Izmjena

	Nadležna će tijela korisnicima međunarodne zaštite dostaviti informacije o pravima i obvezama koje se odnose na status izbjeglice ili status supsidijarne zaštite što je prije moguće nakon njihova odobravanja. Spomenute se informacije dostavljaju na jeziku koji korisnik razumije ili se opravdano smatra da razumije i sadržavaju jasna pojašnjenja posljedica nepostupanja u skladu s obvezama koje propisuje članak 28. o kretanjima unutar Unije.
	Nadležna će tijela korisnicima međunarodne zaštite dostaviti informacije o pravima i obvezama koje se odnose na status izbjeglice ili status supsidijarne zaštite što je prije moguće nakon njihova odobravanja. Spomenute se informacije dostavljaju se u pisanom obliku na jeziku koji korisnik razumije i sadržavaju jasna pojašnjenja posljedica nepostupanja u skladu s obvezama koje propisuje članak 29. o kretanjima unutar Unije.


</Amend>
<Amend>Amandman		<NumAm>30</NumAm>
<DocAmend>Prijedlog uredbe</DocAmend>
<Article>Članak 26. – stavak 1. – točka a</Article>

	

	Tekst koji je predložila Komisija
	Izmjena

	(a)	Za korisnike statusa izbjeglice, boravišna dozvola vrijedi tri godine nakon čega se obnavlja na dodatna razdoblja od tri godine.
	(a)	Za korisnike statusa izbjeglice, boravišna dozvola vrijedi pet godina nakon čega se obnavlja na dodatna razdoblja od pet godina.


</Amend>
<Amend>Amandman		<NumAm>31</NumAm>
<DocAmend>Prijedlog uredbe</DocAmend>
<Article>Članak 26. – stavak 1. – točka b</Article>

	

	Tekst koji je predložila Komisija
	Izmjena

	(b)	Za korisnike statusa supsidijarne zaštite, boravišna dozvola vrijedi jednu godinu nakon čega se obnavlja na dodatna razdoblja od dvije godine.
	(b)	Za korisnike statusa supsidijarne zaštite, boravišna dozvola vrijedi pet godina nakon čega se obnavlja na dodatna razdoblja od pet godina.


</Amend>
<Amend>Amandman 		<NumAm>32</NumAm>
<DocAmend>Prijedlog uredbe</DocAmend>
<Article>Članak 28. – stavak 1.</Article>
	

	Tekst koji je predložila Komisija
	Izmjena

	1.	Korisnicima međunarodne zaštite omogućeno je slobodno kretanje unutar područja države članice koja je odobrila međunarodnu zaštitu, uključujući pravo na odabir mjesta boravka na tom području prema istim uvjetima i ograničenjima koja se primjenjuju na državljane trećih zemalja koji zakonito borave na tom teritoriju i nalaze se u sličnoj situaciji.
	1.	Korisnicima međunarodne zaštite omogućeno je slobodno kretanje unutar područja države članice koja je odobrila međunarodnu zaštitu, uključujući pravo na odabir mjesta boravka na tom području prema istim uvjetima i ograničenjima koja se primjenjuju na državljane trećih zemalja koji zakonito borave na tom teritoriju.


</Amend>
<Amend>Amandman		<NumAm>33</NumAm>
<DocAmend>Prijedlog uredbe</DocAmend>
<Article>Članak 30. – stavak 2. – točka a</Article>

	

	Tekst koji je predložila Komisija
	Izmjena

	(a)	uvjeta rada, uključujući naknadu za rad i otkaz, radno vrijeme, dopust i praznike, kao i na zdravstvene i sigurnosne uvjete na radnom mjestu;
	(a)	uvjeta rada, uključujući naknadu za rad i otkaz, radno vrijeme, dopust i praznike, roditeljski dopust, kao i na zdravstvene i sigurnosne uvjete na radnom mjestu;


</Amend>
<Amend>Amandman		<NumAm>34</NumAm>
<DocAmend>Prijedlog uredbe</DocAmend>
<Article>Članak 30. – stavak 2. – točka b</Article>
	

	Tekst koji je predložila Komisija
	Izmjena

	(b)	slobode pristupanja i pripadanja organizacijama koje zastupaju radnike ili poslodavce te strukovnim udrugama, kao i članstva u njima, uključujući povlastice koje pružaju te organizacije;
	(b)	slobode pristupanja i pripadanja organizacijama koje zastupaju radnike ili poslodavce te strukovnim udrugama, kao i članstva u njima, uključujući prava i povlastice koje pružaju te organizacije;


</Amend>
<Amend>Amandman		<NumAm>35</NumAm>
<DocAmend>Prijedlog uredbe</DocAmend>
<Article>Članak 30. – stavak 2. – točka c</Article>

	Tekst koji je predložila Komisija
	Izmjena

	(c)	obrazovnih mogućnosti odraslih osoba povezanih sa zapošljavanjem, strukovnog osposobljavanja, uključujući tečajeve za stručno usavršavanje i stjecanje praktičnog radnog iskustva na radnom mjestu;
	(c)	obrazovanja i obrazovnih mogućnosti osoba povezanih sa zapošljavanjem, strukovnog osposobljavanja, uključujući tečajeve za stručno usavršavanje i stjecanje praktičnog radnog iskustva na radnom mjestu;


</Amend>
<Amend>Amandman 		<NumAm>36</NumAm>
<DocAmend>Prijedlog uredbe</DocAmend>
<Article>Članak 30. – stavak 2. – točka d</Article>
	

	Tekst koji je predložila Komisija
	Izmjena

	(d)	savjetodavnih usluga koje nude zavodi za zapošljavanje.
	(d)	savjetodavnih usluga i dodatnih usluga koje nude zavodi za zapošljavanje.


</Amend>
<Amend>Amandman 		<NumAm>37</NumAm>
<DocAmend>Prijedlog uredbe</DocAmend>
<Article>Članak 30. – stavak 3.</Article>
	

	Tekst koji je predložila Komisija
	Izmjena

	3.	Nadležna tijela, po potrebi, olakšavaju puni pristup djelatnostima iz stavka 2. točaka (c) i (d).
	3.	Nadležna tijela olakšavaju puni pristup djelatnostima iz stavka 2. točaka (c) i (d).


</Amend>
<Amend>Amandman 		<NumAm>38</NumAm>
<DocAmend>Prijedlog uredbe</DocAmend>
<Article>Članak 31. – stavak 2.</Article>
	

	Tekst koji je predložila Komisija
	Izmjena

	2.	Odrasle osobe kojima je odobrena međunarodna zaštita imaju pristup općem obrazovnom sustavu, daljnjem osposobljavanju ili ponovnom osposobljavanju pod istim uvjetima kao i državljani trećih zemalja koji zakonito borave u predmetnoj državi članici te se nalaze u usporedivoj situaciji.
	2.	Odrasle osobe kojima je odobrena međunarodna zaštita imaju pristup općem obrazovnom sustavu, daljnjem osposobljavanju ili ponovnom osposobljavanju pod istim uvjetima kao i državljani te zemlje.


</Amend>
<Amend>Amandman		<NumAm>39</NumAm>
<DocAmend>Prijedlog uredbe</DocAmend>
<Article>Članak 34. – stavak 1. – podstavak 2.</Article>
	

	Tekst koji je predložila Komisija
	Izmjena

	Države članice mogu uvjetovati pristup određenoj socijalnoj pomoći koja je navedena u nacionalnom pravu aktivnim sudjelovanjem korisnika međunarodne zaštite u mjerama integracije.
	Države članice mogu uvjetovati pristup određenoj socijalnoj pomoći koja je navedena u nacionalnom pravu aktivnim sudjelovanjem korisnika međunarodne zaštite u mjerama integracije, koje su besplatne, pristupačne i lako dostupne. 


</Amend>
<Amend>Amandman		<NumAm>40</NumAm>
<DocAmend>Prijedlog uredbe</DocAmend>
<Article>Članak 34. – stavak 2.</Article>
	

	Tekst koji je predložila Komisija
	Izmjena

	2.	Države članice mogu ograničiti socijalnu pomoć na osnovne naknade korisnicima koji imaju status supsidijarne zaštite.
	Briše se.


</Amend>
<Amend>Amandman 		<NumAm>41</NumAm>
<DocAmend>Prijedlog uredbe</DocAmend>
<Article>Članak 35. – stavak 2.</Article>
	

	Tekst koji je predložila Komisija
	Izmjena

	2.	Pod jednakim uvjetima koji se primjenjuju na državljane države članice koja odobrava zaštitu odgovarajuća zdravstvena skrb, uključujući, po potrebi, liječenje psihičkih poremećaja, pruža se korisnicima međunarodne zaštite s posebnim potrebama, kao što su trudnice, osobe s posebnim potrebama, osobe koje su bile podvrgnute mučenju, silovanju ili drugom obliku teškog psihološkog, tjelesnog ili seksualnog nasilja ili maloljetnici koji su bili žrtve bilo kojeg oblika zlostavljanja, zanemarivanja, iskorištavanja, mučenja, okrutnog, nečovječnog i ponižavajućeg postupanja ili žrtve oružanog sukoba.
	2.	Pod jednakim uvjetima koji se primjenjuju na državljane države članice koja odobrava zaštitu odgovarajuća zdravstvena skrb, uključujući, po potrebi, liječenje psihičkih poremećaja, pruža se korisnicima međunarodne zaštite s posebnim potrebama, kao što su trudnice, osobe s posebnim potrebama, osobe koje su bile podvrgnute mučenju, silovanju ili drugom obliku teškog psihološkog, tjelesnog ili seksualnog nasilja ili maloljetnici koji su bili žrtve bilo kojeg oblika zlostavljanja, zanemarivanja, iskorištavanja, mučenja, okrutnog, nečovječnog i ponižavajućeg postupanja ili žrtve oružanog sukoba.


</Amend>
<Amend>Amandman 		<NumAm>42</NumAm>
<DocAmend>Prijedlog uredbe</DocAmend>
<Article>Članak 36. – stavak 1. – podstavak 1.</Article>
	

	Tekst koji je predložila Komisija
	Izmjena

	Što je moguće prije nakon odobravanja statusa međunarodne zaštite i najkasnije u roku od pet radnih dana kako je navedeno u članku 22. stavku 1. Uredbe (EU) br. xxx/xxx [Uredba o postupcima], nadležna tijela će poduzeti potrebne mjere kako bi osigurale da maloljetnika bez pratnje zastupa zakonski skrbnik ili, po potrebi, tijelo odgovorno za zaštitu i dobrobit maloljetnika ili da mu se omogući primjereno zastupanje na bilo koji drugi način, uključujući i ono propisano zakonom ili temeljem sudskog naloga.
	Što je moguće prije i najkasnije u roku od pet dana kako je navedeno u članku 22. stavku 1. Uredbe (EU) br. xxx/xxx [Uredba o postupcima], nadležna tijela će poduzeti potrebne mjere kako bi osigurale da maloljetnika bez pratnje zastupa zakonski skrbnik ili, po potrebi, tijelo odgovorno za zaštitu i dobrobit maloljetnika ili da mu se omogući primjereno zastupanje na bilo koji drugi način, uključujući i ono propisano zakonom ili temeljem sudskog naloga.


</Amend>
<Amend>Amandman 		<NumAm>43</NumAm>
<DocAmend>Prijedlog uredbe</DocAmend>
<Article>Članak 36. – stavak 3. –  podstavak 1. – točka d</Article>
	

	Tekst koji je predložila Komisija
	Izmjena

	(d)	u drugim smještajnim objektima primjerenim maloljetnicima.
	Briše se.


</Amend>
<Amend>Amandman 		<NumAm>44</NumAm>
<DocAmend>Prijedlog uredbe</DocAmend>
<Article>Članak 36. – stavak 4.</Article>
	

	Tekst koji je predložila Komisija
	Izmjena

	4.	Koliko god je moguće, braću i sestre treba zadržati zajedno, uzimajući u obzir najbolje interese dotičnog maloljetnika i posebno njegovu dob i stupanj zrelosti. Promjene mjesta prebivališta maloljetnika bez pratnje treba ograničiti na najmanju moguću mjeru.
	4.	Koliko god je moguće, braću i sestre treba zadržati zajedno, uzimajući u obzir najbolje interese dotičnog maloljetnika i posebno njegovu dob i stupanj zrelosti. Promjene mjesta prebivališta maloljetnika bez pratnje treba ograničiti na najmanju moguću mjeru te treba izbjegavati stavljanje u administrativni pritvor.


</Amend>
<Amend>Amandman 		<NumAm>45</NumAm>
<DocAmend>Prijedlog uredbe</DocAmend>
<Article>Članak 37. – stavak 1.</Article>
	

	Tekst koji je predložila Komisija
	Izmjena

	1.	Korisnici međunarodne zaštite imaju pristup smještaju pod jednakim uvjetima koji se primjenjuju na državljane trećih zemalja koji zakonito borave na području države članice te se nalaze u sličnoj situaciji.
	1.	Korisnici međunarodne zaštite imaju pristup smještaju pod jednakim uvjetima koji se primjenjuju na državljane te zemlje.


</Amend>
<Amend>Amandman 		<NumAm>46</NumAm>
<DocAmend>Prijedlog uredbe</DocAmend>
<Article>Članak 37. – stavak 2.</Article>
	

	Tekst koji je predložila Komisija
	Izmjena

	2.	Nacionalne prakse raspršivanja korisnika međunarodne zaštite trebaju se provoditi u mjeri u kojoj je to moguće bez diskriminacije korisnika međunarodne zaštite te trebaju osigurati jednake mogućnosti u pogledu pristupa smještaju.
	2.	Nacionalne prakse raspršivanja korisnika međunarodne zaštite trebaju se provoditi bez diskriminacije korisnika međunarodne zaštite te trebaju osigurati jednake mogućnosti u pogledu pristupa smještaju.


</Amend>
<Amend>Amandman 		<NumAm>47</NumAm>
<DocAmend>Prijedlog uredbe</DocAmend>
<Article>Članak 38. – stavak 1.</Article>
	

	Tekst koji je predložila Komisija
	Izmjena

	1.	Kako bi se olakšala integracija korisnika međunarodne zaštite u društvo, korisnici međunarodne zaštite trebaju imati pristup mjerama integracije koje pružaju države članice, posebice u pogledu tečajeva jezika, seminara građanske integracije i strukovnog osposobljavanja kojima se u obzir uzimaju njihove pojedinačne potrebe.
	1.	Kako bi se olakšala integracija korisnika međunarodne zaštite u društvo, korisnici međunarodne zaštite trebaju imati pristup mjerama integracije koje pružaju države članice, posebice u pogledu tečajeva jezika, seminara građanske integracije i strukovnog osposobljavanja koji su besplatni i pristupačni i kojima se u obzir uzimaju njihove pojedinačne potrebe.


</Amend>
<Amend>Amandman		<NumAm>48</NumAm>
<DocAmend>Prijedlog uredbe</DocAmend>
<Article>Članak 38. – stavak 2.</Article>
	

	Tekst koji je predložila Komisija
	Izmjena

	2.	Države članice mogu sudjelovanje u mjerama integracije učiniti obveznima.
	2.	Države članice mogu sudjelovanje u mjerama integracije učiniti obveznima, pod uvjetom da su te mjere integracije pristupačne, besplatne i da se njima uzimaju u obzir posebne potrebe korisnika međunarodne zaštite. Sudjelovanje u mjerama integracije ne dovodi u pitanje prava i obveze utvrđene ovom Uredbom i ne predstavlja osnovu za reviziju, povlačenje, ukidanje, odbijanje ili odbijanje produljenja izbjegličkog statusa ili statusa supsidijarne zaštite i povezanih prava i obveza.


</Amend>
</RepeatBlock-Amend>

